**Valsul mirilor de-argint**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Valsul mirilor de-argint

Încărcat cu armonie

Cântul zburdă în cetate,

Mirii calcă pe covorul

Vrăjit de divinitate.

Ritmul Dunării Albastre

Îi îmbracă-n catifea,

Valsu-n har îi unduește,

Plutesc ca fulgii de nea,

Pașii prind scântei pe tălpi

Doruri noi vor să aline,

Le vibrează-n șoaptă taine,

Fericiri și vechi suspine,

Se cuprind și se desprind,

Își pun rime în fandări,

Fascinați de trup și grații

Se resorb adeseori.

Noaptea blândă îi surprinde !

Chiar pe ringul ei de stele

Se-nvârtesc în piruete

Croșetate în dantele.

Zeii dansului sălbatic

Stârnesc briza când oftează,

Se înlănțuiesc cu cerul

Și valsează... și dansează...!